b'\n_START_ARTICLE_\nRissajaure\n_START_PARAGRAPH_\nRissajaure (nordsamisk: Riss\xc3\xa1j\xc3\xa1vri; overs\xc3\xa6ttes omtrent til S\xc3\xb8en der glitrer som ild) eller Trollsj\xc3\xb6n er en klarvandet og steril fjelds\xc3\xb8 i Kiruna kommun i Lappland, og Sveriges klareste og reneste s\xc3\xb8 med et sigtedyb helt ned til bunden p\xc3\xa5 34 meters dybde. Sigtedybet er givetvis st\xc3\xb8rre, men eftersom s\xc3\xb8en ikke er dybere kan det inte bekr\xc3\xa6ftes. Rissajaure ligger 815 m.o.h., l\xc3\xa6ngst inde i dalgangen K\xc3\xa4rkevagge ved foden af bjergene L\xc3\xa5ktatj\xc3\xa5kka og Vassejietnja, indd\xc3\xa6mmet af en h\xc3\xb8j d\xc3\xa6mning af store stenblokke. S\xc3\xb8ens udl\xc3\xb8b ligger under jorden og munder ud under stenblokkene p\xc3\xa5 den anden side af d\xc3\xa6mningen og danner b\xc3\xa6kken K\xc3\xa4rkejokk, der forts\xc3\xa6tter ned gennem dalen._NEWLINE_Rissajaure best\xc3\xa5r af smeltevand fra de omgivende gletsjere. S\xc3\xb8ens overflade er frosset et godt stykke ind i sommeren og er kun isfri i tre m\xc3\xa5neder. For at komme til s\xc3\xb8en vandrer man enklest fra holdepladsen i L\xc3\xa5kta, en vandring p\xc3\xa5 omkring 5\xc2\xbd kilometer. Bilparkering findes ved vandrestiens begyndelse ved europavej E10.'